BASES E CONVOCATORIA PRAZA OFICIAL DE SERVIZOS VARIOS
ADMINISTRACIÓN LOCAL — Municipal — Rosal, O (Persoal, oposicións, 28/11/2019)

O Concello do Rosal publicou o 23 de marzo de 2017 a Oferta de Emprego Público para ese ano, quedando pendente de convocar un posto de traballo, coa categoría de oficial de servizos varios, para ser cuberta por persoal laboral fixo. Así mesmo, a Xunta de Goberno Local de 7 de novembro de 2017 aprobou as bases reguladoras que rexerán o proceso selectivo, así como a súa convocatoria, ordeando a publicación do texto íntegro daquelas no Boletín Oficial da Provincia, así como no taboleiro de anuncios da Corporación e na sede electrónica, e a súa convocatoria con referencia ás publicacións previas, no Diario Oficial de Galicia e no Boletín Oficial do Estado. O Rosal, 12 de novembro de 2019 A alcaldesa Ánxela Fernández Callís PRIMEIRA.— O obxecto das presentes bases é proceder á selección dun/ha traballador/a para realizar tarefas propias da categoría dentro da Brigada de Vías e Obras municipais. As características da praza son as que seguen: SEGUNDA.— O contrato laboral será fixo, conlevando a extinción do contrato laboral temporal que a día de hoxe existe con cargo a este posto, no suposto de que non tivera xa finalizado. TERCEIRA.— O sistema selectivo escollido será o de concurso – oposición, sendo neste caso por mor da natureza da praza. O contido funcional do posto é básicamente o que segue: Os solicitantes deberán reunir, na data de remate do prazo de presentación de instancias, os seguintes requisitos: A) Ter a nacionalidade española, sen perxuízo do disposto no artigo 57 do EBEP. B) Ter cumpridos os 16 anos de idade e non ter alcanzado a idade de xubilación forzosa. C) Posuir a capacidade funcional para o desenvolvemento das tarefas. D) Estar en posesión do título de graduado en Educación Secundaria Obrigatoria (ESO) ou equivalente. E) Ter os permisos de conducir B e C, así como o Certificado de Aptitude Profesional (CAP) para camións. F) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das CC. AA., non atoparse en inhabilitación absoluta ou especial para emprego ou cargos públicos por resolución xudicial, para o acceso ó corpo ou escala de funcionario, ou para exercer función similares ás que desenvolvían no caso do persoal laboral, no que tivera sido separado ou inhabilitado. No caso de ser nacional doutro estado, non atoparse inhabilitado ou en situación equivalente non ter sido sometido a sanción disciplinario ou equivalente que impida no seu estado, nos mesmos termos, o acceso ó emprego público. G) Non estar incurso en causa de incompatibilidade para o posto. H) O pagamento dos dereitos de exame establecidos na correspondente Ordenanza Fiscal Reguladora nº 14 (BOP nº 184, de 25/09/2013), sendo a taxa por tal concepto de 15,00 €. A taxa será aboada en calquera das seguintes contas do Concello: Unha vez aprobadas as presentes bases pola Xunta de Goberno Local, procederase á súa publicación no Boletín Oficial da Provincia (BOP), na sede electrónica do concello (orosal. sedeletronica. es) e no taboleiro de anuncios. Así mesmo, publicarase a convocatoria no Diario Oficial de Galicia (DOG) e no Boletín Oficial do Estado (BOE). O prazo de presentación de instancias solicitando tomar parte nas probas selectivas será de vinte días naturais contados a partir do seguinte ó da publicación do extracto da convocatoria no BOE. En relación coa presentación, haberá que estar ó disposto no artigo 16.4 de la Lei 39/2015, de 1 de outubro, de Procedemento Administrativo Común das Administracións Públicas. Cando as solicitudes se presenten por correo ou en calquera outro lugar dos previstos no artigo citado, agás no rexistro do propio concello, o remitente deberá de comunicalo por correo electrónico ó concello do Rosal (notifica@concellodorosal. es), o mesmo día no que a presente, coa finalidade de axilizar o proceso. Destes xustificantes deixarase constancia no Rexistro Municipal. A solicitude deberá ir acompañada por orixinal ou copia compulsada da documentación seguinte: Respecto a este último punto, trátase de presentar os méritos que se aleguen debidamente documentados e acreditados, isto é, achegando copia das titulacións, cursos realizados relacionados coas tarefas a desenvolver, incluidos os de linguaxe galega (mínimo Celga 3 ou equivalente para estar exento da proba de lingua galega), así como os permisos de conducir a maiores ou certificados profesionais; certificación de servizos prestados, expedida polo organismo oficial no que se prestaron; informe de vida laboral expedido pola Tesourería Xeral da Seguridade Social, que deberá ir acompañado do contrato de traballo inscrito na oficina de emprego e/ou nóminas e outra documentación, se os servizos se prestaron en empresas privadas, nos que se poda comprobar que as funcións ou tarefas realizadas se corresponden coa praza ou posto a cubrir… Así mesmo, farase constar na solicitude a opción do idioma no que se desexe levar a cabo as probas: galego ou castelán (Anexo III). Tamén se poderá facer constar na solicitude. Expirado o prazo de presentación de instancias, a Alcaldía dictará resolución declarando aprobada a listaxe provisional de admitidos/as e excluídos/as, expresando as causas de exclusión. Dita resolución publicarase no BOP, na sede electrónica (orosal. sedelectronica. es) e no taboleiro de anuncios e sinalará un prazo de dez días hábiles, contados a partir do seguinte ó da publicación no BOP, para subsanación de posibles defectos ou omisións. De non existir excluídos, a listaxe provisional será considerada como definitiva. Anunciarase nos mesmos lugares a listaxe definitiva de aspirantes admitidos así como o día, hora e lugar en que haberá de realizarse o primeiro exercizo de selección. O chamamento para posteriores exercizos se fará mediante a publicación na sede electrónica e no taboleiro de edictos da Corporación; neste suposto, os anuncios da celebración das sucesivas probas deberán facerse públicas polo órgano de selección, con doce horas, alomenos, de antelación ó comenzo deste, se se trata do mesmo exercizo, ou de veinticatro horas, se se trata dun novo. Non procede neste suposto reservar unha porcentaxe das prazas para persoas con minusvalía por ser únicamente unha a praza convocadas. De tódolos xeitos, no suposto de que se posúa algunha discapacidade igual ou superior ó 33%, farase constar na solicitude de participación desta convocatoria, achegando declaración expresa do/a interesado/a de que reúnen o grao de discapacidade, acreditado mediante o certificado expedido polos órganos competentes do Estado ou da Comunidade Autónoma. Na solicitude, o interesado deberá reflectir as necesidades específicas que teña para acceder ó proceso selectivo en igualdade de condicións que o resto dos aspirantes, pedindo, se é o caso, adaptación de tempo e/ou medios para a realización das probas, de conformidade co establecido na Orden PRE/1822/2006, de 9 de xuño, pola que se establecen os criterios xerais para a adaptación de tempos adicionais nos procesos selectivos para o acceso ó emprego público de persoas con discapacidade. Igualmente, haberá de acreditarse mediante certificado expedido ó efecto polos órganos competentes do Estado ou, se é o caso, da Comunidade Autónoma, a compatibilidade do grao de discapacidade co posto de traballo ao que se solicita concorrer. En todo caso, para o desenvolvemento do proceso con tódalas garantías do dereito de acceso á función pública en condicións de igualdade, haberá que aterse á Lei 53/2003, de 10 de decembro, sobre emprego público de discapacitados e ó Real Decreto 2271/2004, do 3 de decembro, polo que se regula o acceso ó emprego público e a provisión de postos de traballo das persoas con discapacidade, así como outra normativa concordante vixente. Estará composto do seguinte xeito: Presidente: será un/ha funcionario/a ou persoal laboral fixo desta ou doutra Administración Pública. Secretario: o da Corporación ou funcionario/a en quen delegue, que terá voz e voto. Vogais: tres funcionarios/as ou persoal laboral fixo do concello do Rosal ou doutra Administración Pública. O órgano de selección será colexiado e a súa composición deberá axustarse aos principios de imparcialidade e profesionalidade dos seus membros e mais de paridade entre mulleres e homes no conxunto das convocatorias da presente OEP. A abstención e recusación dos membros do Tribunal serán de conformidade co artigo 23 da Lei 40/2015, de 1 de outubro, de Réxime Xurídico do sector Público. O tribunal non se poderá constituir nin actuar sen a asistencia de alomenos tres dos seus membros, titulares ou suplentes, indistintamente, e resultando, en todo caso, imprescindible a asistencia do presidente e do secretario. As decisión adoptaranse por maioría de votos dos membros asistentes, resolvendo en caso de empate o voto de calidade do presidente. Por cada membro do tribunal será necesario nomear un titular e un suplente. Os membros dos órganos de selección deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. A pertenza ó órgano de selección será sempre a título individual e non se poderá exercer esta en representación ou por conta de ninguén. O órgano de selección actuará con plena autonomía no exercizo da súa discrecionalidade técnica e os seus membros son persoalmente responsables da transparencia e obxectividade do procedemento, da confidencialidade das probas e do estrito cumprimento das bases da convocatoria e dos prazos establecidos para o desenvolvemento do proceso selectivo. A.1) Por cada mes completo de servizos prestados na administración local, realizando funcións iguais ou similares ás requeridas nesta convocatoria, coa categoría de oficial, 0,30 puntos. A.2) Por cada mes completo de servizos prestados noutras administracións distintas da local, realizando funcións iguais ou similares ás requeridas nesta convocatoria, coa categoría de oficial, 0,25 puntos. A.3) Por cada mes completo de servizos prestados na empresa privada, por conta propia ou allea, realizando funcións iguais ou similares ás requiridas nesta convocatoria, coa categoría de oficial, 0,20 puntos A.4) Por cada mes completo de servizos prestados na administración local realizando funcións similares ás requeridas nesta convocatoria en postos de traballo afíns pero con categoría superior ou inferior, 0,15 puntos. A.5) Por cada mes completo de servizos prestados en outras administracións distintas da local realizando funcións similares ás requeridas nesta convocatoria en postos de traballo afíns pero con categoría superior ou inferior, 0,10 puntos. A.6) Por cada mes completo de servizos prestados na empresa privada, por conta propia ou allea, realizando funcións similares ás requeridas nesta convocatoria en postos de traballo afíns pero con categoría superior ou inferior, 0,05 puntos. A puntuación máxima neste apartado A) será de 7 puntos e acreditarase mediante certificación expedida pola Administración correspondente na que se faga constar a duración dos servizos, escala, subescala, grupo e/ou categoría e nome do posto de traballo e as tarefas desenvolvidas, ou mediante informe de vida laboral e os contratos debidamente asinados e rexistrados nos que se detallen as tarefas realizadas. No caso dos autónomos/as os servizos prestados acreditaranse mediante alta no IAE, copia de facturas e/ou outra documentación na que queda claro o posto, a categoría e as tarefas desenvolvidas. B.1) Por posuir algunha titulación académica relacionada coas funcións a desenvolver: 1 punto por titulación. B.2) Por posuir algún outro permiso de conducir, distinto dos requiridos, e de superior categoría: 1 punto por permiso. B.3) Pola participación en cursos, seminarios, xornadas, congresos ou similares relacionados coas funcións a desenvolver, impartido polas escolas públicas de formación de persoal ó servizo das administracións públicas, organismos e institucións públicas ou calquera outro centro oficial autorizado para impartilos, así como por sindicatos, mutuas profesionais, asociacións sen ánimo de lucro, cámaras de comercio, fundacións ou similares: Non serán obxecto de valoración os cursos impartidos por academias privadas se non se xustifica a homologación polas administracións competentes, así como as asignaturas, materias ou módulos superados que formen parte dunha titulación académica, incluidos os másteres oficiais impartidos polas universidades baixo a denominación de títulos propios. A puntuación máxima neste subapartado non poderá exceder de 5 puntos. A puntuación máxima neste apartado B) será de 7 puntos e acreditarase mediante copia compulsada dos títulos ou certificacións que acrediten os méritos expedidas polos órganos competentes.1.—Consistirá na realización dunha proba teórica por escrito, consistente en 40 preguntas, tipo test, do temario que se xunta como Anexo I, outorgando un tempo máximo dunha hora e media para levalo a cabo. Este exercicio, obrigatorio e eliminatorio, valorarase ata un máximo de 20 puntos sendo a puntuación mínima para superalo de 10 puntos.2.—Consistirá nun exercicio que permita valorar a aplicación dos coñecementos e capacidades dos/as aspirantes a un suposto concreto, así como coñecer as súas habilidades e destrezas. Esta proba práctica simulará un suposto que pida darse no desempeño do posto de traballo que se convoca e poderá consistir na realización material da mesma ou na indicación do itinerario a seguir (fases, trámites, solucións a problemas, etc) para levala a cabo, materializando ou sinalando algunha desas fases. A duración da proba non poderá exceder de dúas horas. Este exercicio, obrigatorio e eliminatorio, valorarase ata un máximo de 20 puntos sendo a puntuación mínima para superalo de 10 puntos.3.—Así mesmo, e de conformidade co artigo 35 do Decreto lexislativo 1/2008 da Lei de Función Pública de Galicia, realizarase unha proba de linguaxe galega, consistente na tradución dun texto do castelán ó galego ou do galego ó castelán, sendo necesario para superar a proba obter un resultado de apto. Este exercicio tamén é obrigatorio e eliminatorio, estando exentos da realización da proba os aspirantes que acrediten posuir con anterioridade ao día en que remate o prazo de presentación de solicitudes o Celga 3 ou equivalente, como mínimo. Os documentos xustificativos da exención deberán ser presentados xunto coa solicitude de participación no proceso selectivo. Deberán comparecer sempre ás probas con documento que acredite a súa personalidade (DNI, NIE, pasaporte…) e provistos de bolígrafo nas probas escritas. A puntuación final das probas virá determinada pola sumas das puntuacións obtidas na fase de concurso de méritos e na de oposición, establecendo para estes efectos a orde definitiva e aspirantes seleccionados. No suposto de empate nas puntuación final de dous/dúas ou máis aspirantes, acudirase ós seguintes criterios de desempate: 1º.—A maior puntuación na fase de oposición.2º.—A maior puntuación no exercizo práctico.3º.—A maior puntuación no exercizo teórico.4º- A muller por diante do home, por tratarse dunha categoría da Administración con infrarrepresentación do sexo feminino, conforme o artigo 49 do Decreto lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. Rematado o procedemento o Tribunal aprobará a relación de aspirantes en orde de maior a menor puntuación total, propoñendo á alcaldesa para a súa contratación á persoa que encabece a relación do proceso selectivo. A persoa escollida deberá achegar certificado médico oficial que acredite que ten capacidade funcional para o desempeño das tarefas, sen perxuízo do posterior recoñecemento médico que realizará a empresa contratada polo Concello, así como certificado do seu número de conta bancaria (IBAN). No caso de que a persoa seleccionada non reunise os requisitos necesarios para a contratación ou renunciase á mesma, poderá ser substituída pola seguinte da relación do proceso selectivo, situación que sucederá igual no caso de ser necesario cubrir algunha praza por razóns de baixa, enfermidade, etc., utilizando para iso a modalidade de contratación laboral apropiada para cada caso. Todas as persoas que superen o presente proceso de selección serán incluídas nunha bolsa de traballo para as futuras contratacións que resulten necesarias a fin de cubrir vacantes temporais debidas a baixas por enfermidade ou accidente, maternidade, excedencias, permisos, reducións de xornadas, etc, ordeadas segundo a puntuación obtida, de maior a menor. O/A integrante da bolsa que asine un contrato de traballo co concello causará baixa na bolsa, e unha vez que finalice o mesmo, volverá a causar alta na bolsa de emprego no posto da mesma que lle corresponda en relación cons puntos obtidos. O rexeitamento a un posto de traballo ofertado suporá o pase do/a aspirante ó último lugar da bolsa de emprego, agás que concorra unha das seguintes circunstancias: Esta bolsa de emprego terá vixencia ata que se convoque unha nova praza coas mesmas características. En todo o non previsto por estas Bases, os contratos rexeranse polo disposto na lexislación reguladora de contratos de obra ou servizo determinado, así como polo Texto Refundido do Estatuto dos Traballadores e a lexislación de función pública que poida selo. As presentes bases e a convocatoria poderán ser impugnadas de conformidade co establecido na Lei 39/2015, de 1 de outubro, do Procedemento Administrativo Común das Administracións Públicas. Tema 1.—A Constitución española de 1978. Principios básicos e estrutura. Dereitos e deberes fundamentais. Tema 2.—O réxime local español: clases de entidades locais. O municipio: concepto e elementos. O territorio, a poboación e a organización. Tema 3.—Órganos de goberno das entidades locais: alcalde, xunta de goberno local, pleno. Atribucións e competencias. Tema 4.—O persoal ó servizo da Administración Local. Clases de empregados públicos. Incompatibilidades. Medidas de promoción da paridade de xénero nas Administracións Públicas. Tema 5.—A seguridade e saúde no traballo. Os riscos laborais. Medidas de protección individuais e colectivas. Tema 6.—Normas elementais de amoreamento e almacenaxe dos distintos materiais utilizados. Manipulación de cargas. Tema 7.—Funcións e tarefas do operario de obras e servizos municipais. A cuadrilla de obra: organización, categorías e funcións dos seus compoñentes. Tema 8.—O funcionamento da maquinaria e ferramenta de uso habitual utilizada polas Brigadas de Vías e Obras. Tema 9.—Nocións xerais de manexo de máquinas e movemento de terras: orde e limpeza. Ferramentas manuais e contaminantes físicos. Tema 10.—Nocións xerais no uso de máquinas: manexo e almacenamento de combustible, uso de equipos de protección, mantemento preventivo, etc Tema 11.—Nocións xerais de electricidade. Tema 12.—Noción xerais de fontanería. Tema 13.—Nocións xerais de pintura. Tema 14.—Nocións xerais de albanelería. Tema 15.—Nocións xerais de carpintería. Tema 16.—Nocións xerais de ferraxería. Tema 17.—Vehículos de obras e servizos. Tema 18.—A ordenanza xeral de limpeza e medio natural do Concello do Rosal. Tema 19.—Reparación de pequenas avarías e desperfectos. Tema 20.—Sistema métrico decimal. Medidas de lonxitude, superficie, capacidade e volume. D./Dª ____________________________________________________________________________________ con DNI ____________________________, veciño/a de _______________________________________________________________________________________________________________________ e enderezo en ___________________________________________________________________________________________________________, de conformidade co previsto na base cuarta para a contratación laboral fixa dun oficial de servizos varios, A) Posuír a capacidade funcional para o desenvolvemento das tarefas. B) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das CC. AA., non atoparse en inhabilitación absoluta ou especial para emprego ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desenvolvían no caso do persoal laboral, no que tivera sido separado ou inhabilitado. No caso de ser nacional doutro estado, non atoparse inhabilitado ou en situación equivalente non ter sido sometido a sanción disciplinario ou equivalente que impida no seu estado, nos mesmos termos, o acceso ó emprego público. C) Non estar incurso en causa de incompatibilidade para o posto. Así mesmo, declaro que desexo facer as probas en idioma: _______________________________________________ O Rosal, a___de___________de 20__ Asdo._______________________________